आईएमए करेगा 5 महिला डॉक्टरों का सम्मान
महिला दिवस पर आईएमए उल्लेखनीय कार्य करने वाली शहर की पांच महिला डॉक्टरों का सम्मान करेगा। इनमें एक नाक-कान-गला विशेषज्ञ ऐसी हैं, जिन्होंने 150 से अधिक कॉकलियर इंप्लांट किए हैं।
प्रदेश के पहली बार किसी डॉक्टर ने इतने ऑपरेशन किए हैं। इंडियन मेडिकल एसाेसिएशन (आईएमए) की महिला विंग महिला सशक्तिकरण अवाॅर्ड देगी। डॉ. शैलबाला अग्रवाल और डॉ. चंदनबाला फाफरिया ने बताया नाक-कान-गला विशेषज्ञ डॉ. शैनल कोठारी का सम्मान किया जाएगा। उन्होंने 150 से अधिक कॉकलियर इंप्लांट किए हैं। इनके अलावा न्यूरोलॉजिस्ट डॉ. वृषाली नाडकर्णी, डॉ. कुमारी रायसिंघानी, खुद बीमार होने के बावजूद मरीजों के लिए काम करने वाली स्वस्ति वाघ और डॉ. साधना सोडानी को सम्मानित किया जाएगा। मुख्य अतिथि समाजसेवी और शिशु रोग विशेषज्ञ डॉ. सविता इनामदार होंगी। जानकारी आईएमए अध्यक्ष डॉ. संजय लोंढ़े और डॉ. सुमित शुक्ला ने दी।
परदेशीपुरा स्थित चौकसे धर्मशाला में कलचुरी महिला सभा द्वारा ‘महिला कानून और पुलिस की भूमिका’ विषय पर चर्चा की जाएगी। जानकारी संस्था अध्यक्ष शीला जायसवाल ने दी।
आर.वी.एम. परिसर, स्कीम-74 में शाम 4.30 बजे स्वयंसेवक संस्था द्वारा कार्यक्रम किया जाएगा। इसमें बच्चों की आज के परिवेश में देखभाल व अन्य विषय पर अतिथि विचार व्यक्त करेंगे।
कंचनबाग स्थित बहादुरलाल अमृतलाल जैन होस्टल में दोपहर 1 बजे विचार गोष्ठी होगी। इसमें ‘मेरी नई उड़ान’ पर महिलाएं विचार व्यक्त करेंगी।
क्लर्क काॅलोनी स्थित श्रीराम मंदिर में श्रीसमर्थ रामदास सेवा भगिनी मंडल द्वारा शाम 5 बजे वरिष्ठ महिलाओं का सम्मान किया जाएगा।
चिन्मय शरणम् आश्रम, सेक्टर-बी, स्लाइस-2 स्कीम-78 विजय नगर में प्रथम एजुकेशन फाउंडेशन द्वारा प्रशिक्षण केंद्र शुरू किया जाएगा। इसमें 18 से 35 वर्ष की युवतियों को तीन माह का प्रशिक्षण मिलेगा।
शांति अवेदना ट्रस्ट द्वारा महिला दिवस के उपलक्ष्य में शनिवार सुबह 11 बजे फूटी कोठी चौराहा स्थित महावीर अस्पताल में कैंसर निदान और स्वास्थ्य शिविर लगाया जाएगा। इसमें स्तन कैंसर, बच्चेदानी से संबंधित रोगों का परीक्षण किया जाएगा।
आदर्श ग्राम माचल जनपद पंचायत देपालपुर में एस.डी.पी.एस. वुमंस कॉलेज की छात्राएं व शिक्षिकाओं द्वारा शिविर लगाया जाएगा। इसमें गर्भवती महिलाओं का नि:शुल्क परीक्षण होगा। महिलाओं के लिए लघु ग्रह उद्योग को बढ़ावा देने के लिए ब्लॉक प्रिंटिंग, रेडीमेड व्यवसाय आदि की जानकारी दी जाएगी।
पन्नी बीनने वाली महिलाएं पेश करेंगी सांस्कृतिक कार्यक्रम
जन विकास सोसायटी 25 निचली बस्तियों में कागज-पन्नी बीनने वाली और घरेलू कामकाजी महिलाओं के लिए महिला दिवस (बुधवार) पर कार्यक्रम करेगी। आयोजन सुबह 11 बजे संस्था कार्यालय जन विकास सोसायटी आश्रम परिसर पालदा में होगा। इस दौरान अन्नाभाऊ साठे नगर, भूरी टेकरी, बड़ा बांगड़दा, हिम्मत नगर, चीतावद काकड़ आदि बस्तियों में कागज-पन्नी बीनने वाली 500 महिलाओं द्वारा सांस्कृतिक कार्यक्रम पेश किए जाएंगे। साथ ही आरजे अभिजीत महिलाओं के साथ जीवन के प्रति सकारात्मक सोच विषय पर ध्यान सत्र भी करेंगे। टीवी कलाकार राघवेंद्र तिवारी एवं निचली बस्ती के युवा साथी महिला जागरूक के लिए घरेलू हिंसा एवं महिला अत्याचार विषय पर नाटक पेश करेंगे।
बरली ग्रामीण महिला विकास संस्थान में सुबह 10 बजे कार्यक्रम होगा। इसमें ‘काम-काज की बदलती दुनिया में महिला’ विषय पर अतिथि संबोधित करेंगे। महिला दिवस से जुड़े गीत व नृत्य की प्रस्तुति दी जाएगी। ताहेरा जाधव ने बताया इसमें 81 गांवों की 106 प्रशिक्षणार्थी भाग लेंगी।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva